Iasi, 05 martie 2013 Persoana contact: Anca Gilca Functia: Coordonator RIUF Iasi E­-mail: [anca.gilca@educativa.ro](mailto:anca.gilca@educativa.ro)

Telefon: 0758.815.034

# Comunicat de presa

# 10 pasi de urmat inainte sa pleci la studii in strainatate

*Anual, interesul tinerilor din zona Moldovei cu privire la posibilitatea de a urma o facultate in strainatate creste. Unii incep prin a se interesa prima data de costurile de scolarizare si de trai, iar altii se gandesc deja la ce companie vor sa se angajeze dupa finalizarea celor trei ani de studiu. Anul trecut peste 2500 de tineri au trecut pragului RIUF Iasi pentru a afla ce inseamna sa fii student international si ce trebuie sa faci pentru a avea acest statut. Informatii suplimentare despre viata de student in tari precum Marea Britanie, Olanda, Danemarca si, totodata, Romania vor gasi tinerii din zona Moldovei la cea de-a 12-a editie* [*RIUF, Romanian International University Fair*](http://riuf.ro/index.php?page=register) *pe 21 martie, la Iasi.*

Ce trebuie sa ai in vedere inainte sa pleci la studii in strainatate?

1. **Cat mai multe informatii despre universitate si programul pe care vrei sa-l urmezi.**

Informeaza-te cat va dura programul pe care vrei sa-l studiezi, consulta topurile internationale pentru a verifica locul universitatii in domeniul pe care ti l-ai ales, afla pe ce se pune accentul la cursuri. Cel mai usor mod de a afla aceste informatii este direct de la reprezentantii universitatilor, cu care te poti intalni la targuri educationale precum [RIUF](http://riuf.ro/index.php?page=register), cel mai mare targ international de facultati din Europa de Est.

1. **Care sunt criteriile de admitere**

Diferite universitati au diferite criterii de admitere (privind notele la bacalaureat/diploma de licenta sau examenele de limba). De asemenea, unele programe de master cer sustinerea unor teste suplimentare precum GMAT sau GRE. Pentru a te putea pregati e nevoie sa fii informat corect si din timp.

1. **Sistemul de notare si cum se realizeaza evaluarea**

Vei afla ca la unele cursuri vei da examene, pe cand la altele va trebui sa predai un eseu sau o lucrare practica. In plus, nu vei mai fi surprins cand vei descoperi ca in Danemarca nota de trecere e 2 sau ca, desi au un sistem de notare asemanator cu al nostru, rareori vei lua o nota mai mare de 8 in Olanda, nota 10 fiind rezervata cazurilor exceptionale.

1. **Care sunt costurile estimative de trai**

In functie de tara si orasul in care urmeaza sa studiezi, costurile pot varia de la 500 de euro/luna la peste 800 de euro/luna. Tine cont si de faptul ca o parte dintre aceste costuri pot fi finantate printr-un job part-time sau printr-o bursa. Spre exemplu, la University of Salford din Marea Britanie elevii care obtin peste 9,50 la examenul de bacalaureat pot primi o bursa in valoare de 2000 £.

1. **Oportunitatile de munca**

Desi Romania face parte din Uniunea Europeana, unele state inca mai cer permise de munca pentru cetatenii romani (pana in decembrie 2013). Afla daca vei avea nevoie de unul si care sunt demersurile de urmat pentru a-l obtine. De asemenea, e bine sa stii dinainte cate ore vei putea lucra si care e salariul minim pe ora astfel incat sa poti estima cat din costurile de trai le poti sustine singur. Afla daca universitatea are un centru care sa te ajute sa cauti un job, atat in timpul facultatii, cat si dupa. Nu uita sa intrebi si care sunt ratele de angajare ale absolventilor universitatilor pe care le vizezi si care sunt cele mai importante parteneriate cu marii angajatori.

1. **Ce posibilitati de finantare exista**

In cazul in care invatamantul nu e gratuit (precum in Scotia, Danemarca, Finlanda, Suedia sau Norvegia), atat universitatile cat si guvernele din diferite tari iti pot oferi imprumuturi sau burse, de pana 100% din taxa de scolarizare. Intereseaza-te care sunt acestea si daca esti eligibil pentru vreuna dintre ele.

1. **Cazarea se cauta din timp**

Cu cat rezolvi mai repede dilema locului de cazare, cu atat mai bine. Unele universitati garanteaza locuri in camin pentru studentii din afara tarii daca aplici pana la o anumita data. Daca nu vrei sa stai in campus, cauta site-uri de oferte de cazare si incearca sa contactezi agentiile. Locuintele cele mai accesibile si interesante se inchiriaza repede. De asemenea, intereseaza-te daca locuinta este mobilata, utilata si daca utilitatile sunt incluse in pret.

1. **Ia legatura cu studenti (romani) de la universitatea respectiva**

Daca plecarea intr-o tara straina te sperie, afla ca sunt oameni care au facut acest pas inaintea ta si te pot ajuta cu o multime de sfaturi privind cele mai bune locuri de cazare, ce cartela de telefon sa-ti iei, unde gasesti cea mai buna mancare sau de unde poti cumpara produse ieftine. Poti sa ii contactezi cautand forumuri dedicate (precum [Space.edmundo.ro](http://www.space.edmundo.ro)) sau Romanian Societies (in cazul universitatilor din Marea Britanie). In plus, majoritatea universitatilor prezente la [RIUF Iasi](http://riuf.ro/index.php?page=register) vin si cu un student roman, care iti poate raspunde intrebarilor tale specifice.

**Nu uita!** Multe dintre aceste informatii iti pot fi oferite de catre consilieri educationali, care te pot ajuta in tot procesul de aplicare pentru studii in strainatate, te pot pune in contact cu romani care studiaza la aceeasi universitate ca tine si-ti pot da sfaturi despre cum sa te descurci mai usor.

Te poti intalni cu consilierii [EDMUNDO](http://www.edmundo.ro) la RIUF, cel mai mare targ de universităti internationale din Europa de Sud-Est. Aici poti afla informatii personalizate despre studiul in străinătate, poti participa la workshop-uri si seminarii. In plus, doar la RIUF Iasi poti vorbi cu reprezentanti ai universitatilor de top din lume precum MIT (locul 1 in Top QS) si Princeton (locul 9 in Top QS. Cei interesati de participarea la targ se pot inregistra inainte pe site-ul [www.riuf.ro](http://riuf.ro/index.php?page=register), pentru a maximiza beneficiile obtinute din participarea la targ.

RIUF – Romanian International University Fair, eveniment de traditie al lunii martie in Iasi, este singurul targ de universitati din zona Moldovei si va avea loc pe 21 martie la Hotel Unirea din Iasi.

*Educativa este un grup de companii private si organizatii non-guvernamentale ce dezvolta si promoveaza impreuna proiecte si servicii ce ofera tinerilor romani oportunitati de dezvoltare personala si profesionala. Principalele proiecte marca Educativa: EDMUNDO - serviciul gratuit de consiliere pentru studii in strainatate; Reviro – oferirea a cat mai multe oportunitati de cariera interesante si atractive tinerilor romani cu experienta academica si/sau profesionala in strainatate; RIUF – Romanian International University Fair, cel mai mare targ de universitati din Romania.*

Parteneri educationali: British Council, CampusFrance, Comisia Fulbright, DAAD

Parteneri institutionali: Primaria Municipiului Iasi

Companii partenere: Arcadia Medical, DTC, EuroLenguas, Fructe Naive, Pizzeria MammaMia, Teo’s Caffe, Cinema City, Okian

Organizatii partenere: PRIME Iasi, AsdMARK, Asocitia Studentilor la Informatica Iasi, CIPO, Asociatia pentru Educatie Sociala, BOS, Hipo, Inspire Business, ISIC Romania, ODAS, LSRS, VIP

Parteneri media: adservio.ro, Evenimentul, Zile si Nopti, Kiss Fm, WINK, Adevarul, Best Resource, Business24, Calendar Evenimente, ED Web, EDU Manager, Edu-news.ro, Ejobs, Goingout, Intuitext, Marketing Events, Metropotam, Onlinestudent, Regielive, Romania Libera, Romania Pozitiva, Studentie.ro, Teen Press, Vinsieu.ro, Ziare.com